PRIMĂRIA ORAŞ DETA
Nr. 12.865/11.12.2024                                          
          
RAPORT
[bookmark: _Hlk184818223]privind aprobarea documentației tehnico-economice (faza - PT) cu indicatorii tehnico-economici și a devizului general actualizat pentru obiectivul de investiții: ,,EFICIENTIZARE ENERGETICĂ, REABILITARE, MODERNIZARE ȘI DOTARE LICEU TEHNOLOGIC ”SFÂNTUL NICOLAE”, strada Mihai Viteazul, nr. 12, oraș Deta, județ Timiș, precum și a sumei reprezentând categoriile de cheltuieli finanțate de la bugetul local pentru realizarea obiectivului.
[bookmark: _GoBack]

Având în vedere încheierea contractului de finantare nr. 542/26.08.2024 dintre ORAȘUL DETA și Ministerului Dezvoltării, Lucrărilor Publice și Administrației,  obiectiv finantat prin Programul Național de  Consolidare a clădirilor cu risc seismic ridicat pentru realizarea, reabilitarea, modernizarea și dotarea construcției existente cu destinația de LICEU TEHNOLOGIC ”SFÂNTUL NICOLAE” ORAȘ DETA  pentru o mai bună desfășurare a activității în cadrul unității de învățământ, s-a întocmit o documentație  tehnico-economică (faza - PT), deviz general pe categorii de cheltuieli în vederea realizării obiectivului propus, respectiv: ,,EFICIENTIZARE ENERGETICĂ, REABILITARE, MODERNIZARE  ȘI DOTARE LICEU TEHNOLOGIC ”SFÂNTUL NICOLAE”, strada Mihai Viteazul, nr. 12, oraș Deta, județ Timiș.
Această documentație a fost întocmită de proiectant general: S.C. EURODRAFT PROIECT DESIGN S.R.L, cu sediul în localitatea Sânandrei, str. Magnoliei, nr. 14, jud. Timiș, Proiect nr. 796 /2024 (faza - PT) și având în vedere faptul că în faza de proiectare a crescut valoarea lucrărilor, cap. 4 Cheltuieli pentru investiția de bază, am iniţiat proiectul de hotărâre privind aprobarea documentatiei tehnico-economice (faza - PT) și a devizului general pe categorii de cheltuieli actualizat și indicatorii tehnico-economici ai proiectului ”EFICIENTIZARE ENERGETICĂ, REABILITARE, MODERNIZARE ȘI DOTARE LICEU TEHNOLOGIC ”SFÂNTUL NICOLAE” întocmit conform Anexei nr. 2 din norme metodologice din 7 noiembrie 2022de aplicare a prevederilor Legii nr. 212/2022 privind unele măsuri pentru reducerea riscului seismic al clădirilor, privind derularea Programului naţional de consolidare a clădirilor cu risc seismic ridicat , in care se evidentiaza  suma reprezentând categoriile de cheltuieli finanțate de la bugetul  de stat si  respectiv din bugetul local pentru realizarea obiectivului, conform:  Legea nr. 212 din 12 iulie 2022 privind unele măsuri pentru reducerea riscului seismic al clădirilor și HG nr. 1.116 /2023. in acest context  propunem Consiliului local Deta, aprobarea acestei documentații  Faza  -PT, Devizului General Faza - PT și Indicatorii tehnico-economici ai obiectivului de investiții, cu avizul Comisiei economice şi al Comisiei de urbanism şi administrarea patrimoniului. 
LEGEA nr. 212 din 12 iulie 2022:
 ,,Articolul 17
(1) Categoriile de cheltuieli din devizul general, care se pot finanţa de la bugetul de stat prin program, în vederea consolidării şi reabilitării clădirilor, sunt:
a) cheltuieli pentru asigurarea utilităţilor necesare obiectivului de investiţii, care se execută pe amplasamentul delimitat din punct de vedere juridic ca aparţinând obiectivului de investiţii;
b) cheltuieli pentru elaborarea expertizelor tehnice în vederea încadrării clădirilor într-o clasă de risc seismic şi a fundamentării măsurilor de intervenţie, pentru elaborarea auditului energetic şi pentru elaborarea certificatului de performanţă energetică după intervenţie,  -pentru elaborarea proiectului tehnic şi a detaliilor de execuţie, verificarea tehnică a proiectului tehnic şi a detaliilor de execuţie şi asistenţa tehnică din partea proiectantului;
c) cheltuieli pentru realizarea investiţiei de bază;
d) cheltuieli pentru organizarea de şantier;
e) cheltuieli diverse şi neprevăzute.
(2) Beneficiarii programului pot finanţa din bugetele proprii atât cheltuielile care nu se pot finanţa de la bugetul de stat prin bugetul Ministerului Dezvoltării, Lucrărilor Publice şi Administraţiei, cât şi alte cheltuieli din devizul general, definite conform legislaţiei în vigoare, necesare realizării şi finalizării obiectivelor de investiţii incluse în program.”
Astfel, propunem Consiliului local Deta, aprobarea acestei documentații Faza -PT, devizului general actualizat și indicatorii tehnico-economici ai obiectivului de investitii , cu avizul Comisiei economice şi al Comisiei de urbanism şi administrarea patrimoniului. 
În temeiul art. 129 alin. (1) , alin. (2) lit. b), alin. (4) lit. d) si f), art. 139 alin. (1) , art. 196 alin. (1) lit. a), art. 197 din OUG nr. 57/2019 privind Codul Administrativ, cu modificările și completările ulterioare și   H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor  /proiectelor de investiţii finanţate din fonduri publice, HOTĂRÂRE nr. 1.116 din 16 noiembrie 2023 pentru modificarea și completarea Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice si Articolul 17, alin. (2) din LEGEA nr. 212 din 12 iulie 2022 privind unele măsuri pentru reducerea riscului seismic al clădirilor
Extras din: H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor  /proiectelor de investiţii finanţate din fonduri publice, actualizată:
SECŢIUNEA 3: Studiul de fezabilitate
„Articolul 7
 (4)Indicatorii tehnico-economici prevăzuţi la alin. (2) lit. b) cuprind:
a)indicatori maximali, respectiv valoarea totală a obiectivului de investiţii, exprimată în lei, cu TVA şi, respectiv, fără TVA, din care construcţii-montaj în conformitate cu devizul general;
(6)În situaţia în care, după aprobarea indicatorilor tehnico-economici, apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin. (5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori, cu excepţia situaţiilor de actualizare a acestora prevăzute în Legea nr. 500/2002, cu modificările şi completările ulterioare, şi în Legea nr. 273/2006, cu modificările şi completările ulterioare.
Articolul 10
 (5)Pe parcursul execuţiei obiectivului de investiţii, devizul general se poate revizui prin grija beneficiarului investiţiei/investitorului, prin compensarea cheltuielilor între capitolele/subcapitolele de cheltuieli care intră în componenţa lucrărilor de construcţii-montaj din devizul general, cu încadrarea în valoarea totală de finanţare.
(5^1) În limita indicatorilor tehnico-economici prevăzuți în documentațiile tehnico-economice aprobate potrivit dispozițiilor art. 7 alin. (7) și art. 9 alin. (4), diferențele de sume rezultate la capitolele/subcapitolele din devizul general întocmit la faza studiu de fezabilitate sau documentație de avizare a lucrărilor de intervenții și capitolele/subcapitolele din devizul general rezultat în urma finalizării procedurilor de achiziții se pot utiliza pentru majorarea sumelor prevăzute la orice capitol/subcapitol din devizul general, cu respectarea prevederilor din legislația în domeniul achizițiilor publice.
La anexa nr. 6 capitolul I secțiunea a 3-a, după subpunctul 3.8.2 se introduce un nou subpunct, subpunctul 3.8.3, cu următorul cuprins:3.8.3. coordonator în materie de securitate și sănătate potrivit prevederilor Hotărârii Guvernului nr. 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare.
15. La anexa nr. 6 capitolul I, după secțiunea a 6-a se introduce o nouă secțiune, secțiunea a 7-a, cu următorul cuprins:Secţiunea a 7-a Cheltuieli aferente marjei de buget și pentru constituirea rezervei de implementare pentru ajustarea de preț7.1. Cheltuielile aferente marjei de buget sunt în cuantum de 25% din valoarea cumulată a cheltuielilor prevăzute la cap./subcap. 1.2, 1.3, 1.4, 2, 3.1, 3.2, 3.3, 3.5, 3.7, 3.8, 4, 5.1.1.7.2. Cheltuieli pentru constituirea rezervei de implementare pentru ajustarea de preț.”
1. Descrierea investiției    
Conform Proiect nr. 796/2024 (faza-PT) ” EFICIENTIZARE ENERGETICĂ, REABILITARE, MODERNIZARE  ȘI DOTARE LICEU TEHNOLOGIC ”SFÂNTUL NICOLAE” întocmită de proiectant general:  S.C. EURODRAFT PROIECT DESIGN S.R.L, cu sediul în localitatea Sânandrei, str. Magnoliei, nr. 14, jud. Timiș.  
Construcția ce face obiectul prezentului studiu, este amplasată în Regiunea de Dezvoltare Vest a României, în intravilanul orașului Deta, str. Mihai Viteazu, nr. 12, județul Timiș, având CF nr. 404026, nr. 404026.
În prezent pe teren se află trei construcții, construcția C1 (clădire școală), C2 (clădire școală), C3 (vestiar) și un teren de sport cu tribune. Clădirea C1 are regimul de înălțime Sp+P+1E, cu suprafața construită de 1375,00 mp, clădirea C2 are regimul de înălțime Sp+P, cu suprafața construită de 658,00 mp, iar clădirea C3 are regimul de înălțime P, cu suprafața construită de 105,00 mp.	
Indicatori solicitati prin cererea de finantare:
	
Rezultate
	Valoare la începutul
Implementării proiectului

	Valoare la finalul implementării
proiectului


	Consumul anual specific de energie finală pentru
încălzire (kWh/m2 an)
	326.48
	67.82


	Consumul de energie primară (kWh/m2 an)
	438.73
	87.62


	Consumul de energie primară utilizând surse
regenerabile (kWh/m2 an)
	- 
	 43.72

	Nivel anual estimat al gazelor cu efect de seră
(echivalent kgCO2/m2 an)

	75.91 
	15.35


a) Indicatori financiari, socio-economici, de impact, de rezultat/operare, stabilități în funcție de specificul și ținta fiecărui obiectiv de investiții
	Valoarea totală a investiției
	16.908.677,18 lei (TVA inclus)

	Durata de execuție a investiției:
	 24 luni


b) Durata estimată de execuție a obiectivului de investiții, exprimată în luni
[bookmark: _Toc498941841]Durata de realizare a investiției este de 24 de luni.	
2. Indicatori economici
Valoare totală (INV), 16.908.677,18  lei inclusiv TVA:
 16.908.677,18   lei  inclusiv TVA, din care: C+M – 12.489.026,88 lei , inclusiv TVA. 
	 TOTAL GENERAL  (cu TVA) din care:
	  16.908.677,18 lei 

	buget de stat
	  13.257.536,13  lei 

	buget local
	   3.651.141,05   lei 

	
	

	Cost unitar aferent investitiei (C+M/Scd) fără TVA
	    2.912,85  lei /mp

	Suprafata construita desfasurata a imobilului Acd
	3.603,00  mp


Eșalonarea investiției (INV/C+M):
	
	Total INV (inclusiv TVA)
	C+M (inclusiv TVA)

	Anul I+II
	16.908.677,18 lei
	12.489.026,88lei


Categoria și clasa de importanță a construcției
Astfel clădirea se încadrează în categoria de importanță normală “C” , 
Clasa de importanţă: 
Clădirea se încadrează în clasa a III-a de importanță construcție de tip curent.
Clasa de risc seismic 
Conform expertizei tehnice construcția studiată se încadrează la clasa de risc seismic RsII. 
Anexez:   
Anexa 1: documentația faza - PT, Proiect nr. 796 /2024 (faza-PT) pentru realizarea investiției” EFICIENTIZARE ENERGETICĂ, REABILITARE, MODERNIZARE  ȘI DOTARE LICEU TEHNOLOGIC ”SFÂNTUL NICOLAE”,; 
Anexa 2: devizul general actualizat – privind cheltuielile necesare realizarii obiectivului de investiție: “EFICIENTIZARE ENERGETICĂ, REABILITARE, MODERNIZARE ȘI DOTARE LICEU TEHNOLOGIC ”SFÂNTUL NICOLAE”
Prin urmare vă rog să aprobați documentația la faza - PT, pentru realizarea investiției „EFICIENTIZARE ENERGETICĂ, REABILITARE, MODERNIZARE  ȘI DOTARE LICEU TEHNOLOGIC ”SFÂNTUL NICOLAE”.
 

ÎNTOCMIT,
Popescu Viorica

